Diari Oficial de la Generalitat Valenciana


Sumari del DOGV 4142, del 05-12-2001 (2001/11328)

RESOLUCIÓ de 19 de novembre de 2001, del conseller de Benestar Social per la qual s'incrementa l'import global màxim de les línies de subvenció que financen ajudes convocades per diverses ordres d'aquesta Conselleria, gestionades per l'Institut Valencià de la Joventut (IVAJ).
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11201


Data del document
:   19-11-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * lloguer
    * jove
    * empresa
    * ajuda a les empreses
    * habitatge

RESOLUCIÓ de 19 de novembre de 2001, del conseller de Benestar Social per la qual s'incrementa l'import global màxim de les línies de subvenció que financen ajudes convocades per diverses ordres d'aquesta Conselleria, gestionades per l'Institut Valencià de la Joventut (IVAJ). [2001/S11352]
  
Durant l'exercici 2001, s'han publicat les següents convocatòries d'ajudes i subvencions gestionades per l'Institut Valencià de la Joventut:
  
- Ordre de 20 de juliol de 2001, de la Conselleria de Benestar Social, per la qual es convoquen, per a l'any 2001, ajudes econòmiques per al lloguer d'habitatges per jóvens i per parelles de jóvens (DOGV núm. 4.062, de 10 d'agost de 2001).
  
- Ordre de 28 de març de 2001, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i equipament d'empreses creades per jóvens (DOGV núm. 3.978, d'11 d'abril de 2001).
  
L'Institut Valencià de la Joventut ha proposat, a fi de maximitzar l'eficiència en la distribució de recursos econòmics a través d'ajudes i subvencions públiques, l'increment de les línies que financen les convocatòries esmentades a càrrec de crèdit disponible en el seu pressupost de despeses.
  
En conseqüència, considerant la disponibilitat pressupostària que permet incrementar la dotació inicial, en ús de les atribucions legalment i reglamentàriament conferides, resolc:
  
Primer
  
Ampliar l'import global màxim de la línia de subvenció SE000024 del pressupost de despeses de l'Institut Valencià de la Joventut per a l'any 2001, que finança la convocatòria d'ajudes econòmiques per al lloguer d'habitatges per jóvens i per parelles de jóvens, per a l'any 2001, fins a 93.439.997 de pessetes, cosa que suposa un increment de 3.700.000 de pessetes sobre la dotació anterior.
  
Segon
  
Ampliar l'import global màxim de la línia de subvenció SE000026 del pressupost de despeses de l'Institut Valencià de la Joventut per al 2001, que finança la convocatòria d'ajudes per a l'equipament d'empreses creades per jóvens, per a l'any 2001, fins a 21.346.825 de pessetes, cosa que suposa un increment de 3.000.000 de pessetes sobre la dotació anterior.
  
Tercer
  
En tots els casos, les quanties resultants després dels increments introduïts per aquesta resolució tindran el caràcter de màximes.
  
Quart
  
L'Institut Valencià de la Joventut (IVAJ) adoptarà les mesures necessàries per tal de dotar aquesta resolució d'efectivitat material.
  
Cinqué
  
Aquesta resolució es publicarà en el Diari Oficial de la Generalitat Valenciana.